20/06/2011 | Administración LocalMunicipal
A Coruña
Tesourería. Departamento de Recadación
Edicto de citación para notificación de providencia de prema

D. Emilio Antonio Álvarez Fachado, xefe do Departamento de Recadación do Excmo. Concello da Coruña, FAI SABER: Que, unha vez que se intentou, sen resultado positivo, practicarlles as notificacións persoais aos debedores que se relacionan ou aos seus representantes, nos termos do art.112 da Lei 58/2003, do 17 de decembro, xeral tributaria, a través do presente edicto e de conformidade co que dispón a dita norma, cítaselles para seren notificados mediante comparecencia, duranto o prazo e no lugar que logo se dirá, aos administrados que figuran como debedores a este Concello polos débitos que se detallan, ao que poderán comparecer por sí ou por medio de representante no expediente executivo que se lles segue: Que nos correspondentes títulos acreditativos dos débitos ditouse polo Sr. tesoureiro a seguinte: PROVIDENCIA DE PREMA No uso das facultades que me confire o art.5.3. c) do RD 1174/87, do 18 de setembro, así como o art.10 da Ordenanza municipal de recadación, de conformidade co disposto nos artigos 167 da Lei 58/2003, xeral tributaria, e 70 do Regulamento xeral de recadación e concordantes da Ordenanza municipal de recadación, DECLARO INCURSAS EN VÍA DE PREMA, as débedas relacionadas, co recargo de ata o 20%, as que foron debidamente notificadas e, rematado o regulamentario prazo de ingreso en voluntaria, atópanse pendentes de pago, comezado o devengo dos xuros de mora. En consecuencia, requírese o pago do importe total da débeda pendente, incluído o recargo de prema reducido (10%), no prazo regulado no art.62.5 da Lei 58/2003, xeral tributaria. No caso de non se producir o ingreso no devandito prazo se procederá ao embargo dos bens do debedor ou á execución das garantías existentes para o cobro da débeda, con inclusión do recargo de prema do 20% e dos xuros de mora que se devenguen ata a data de cancelación da débeda. RECURSOS Contra a providencia de prema e nos casos a que se refiren os artigos 167.3 da Lei 58/2003, xeral tributaria, e concordantes do Regulamento xeral de recadación, cabe interpor, con carácter potestativo, recurso de reposición ante o Sr. Tesoureiro, no prazo DUN MES, contado a partir do día seguinte ao da recepción da presente notificación ou, no seu caso, reclamación económico-administrativa ante o Tribunal Económico Administrativo Municipal (TEAM), no prazo DUN MES, a contar desde a data citada, sen que en ningún caso poidan simultanearse ambas reclamacións (arts.108 e 137 da Lei 7/1985, reguladora das bases do réxime local, 235 la Lei xeral tributaria e 14 do texto refundido da Lei reguladora das facendas locais). PRAZO DE INGRESO E FORMA DE PAGO a) Débedas notificadas entre os días 1 e 15 de cada mes, ata o día 20 do devandito mes ou inmediato hábil posterior. b) Débedas notificadas entre os días 16 e o derradeiro de cada mes, ata o día 5 do mes seguinte ou inmediato hábil posterior. O importe total a ingresar poderá facerse efectivo nas oficinas da Recadación Municipal (r/ Franxa, n.º 20-22 baixo), advirtíndoselles que trascorridos os devanditos prazos se procederá ao embargo dos seus bens. XUROS DE MORA E CUSTAS As débedas devengarán xuros de mora desde o día seguinte ao do vencemento da debeda en período voluntario ata a data de ingreso, agás cando a débeda se satisfaga antes de que finalice o prazo de ingreso arriba sinalado (arts.161.4 e 28.5 da Lei 58/2003, xeral tributaria, e concordantes do Regulamento xeral de recadación). Repercutiranse custas do procedemento conforme ao disposto no art.161.4 da Lei 58/2003, xeral tributaria. SUSPENSIÓN DO PROCEDEMENTO O procedemento de prema só se suspenderá nos termos e coas condicións sinaladas nos arts.233 da Lei 58/2003, xeral tributaria, 14 do texto refundido da Lei reguladora das facendas locais e concordantes do Regulamento xeral de recadación. APRAZAMIENTO OU FRACCIONAMENTO DE PAGO Poderá solicitarse aprazamento ou fraccionamento de pago das débedas que se atopen en período executivo cuxo importe sexa superior aos 15.000 €, con arranxo ao disposto nos arts.40 e ss. da Ordenanza municipal de recadación. PRAZO DA COMPARECENCIA: A comparecencia para recibir a notificación aludida haberase de producir no prazo de QUINCE DÍAS NATURAIS, contados desde o siguiente ao da publicación deste anuncio no Boletín Oficial da Provincia. Cando trascorrido o dito prazo non se comparecera, a notificación entenderase producida a todos os efectos legais desde o día seguinente ao do vencemento do prazo. LUGAR DE LA COMPARECENCIA: Oficinas do Departamento Recaudación, sitas en r/ Franxa, 20-baixo. Horario: de luns a venres, de 8 a 14 horas. A Coruña, a 13 de xuño de 2011. O xefe do Departamento de Recadación Asdo.: Emilio Antonio Álvarez Fachado